2. ΝΟΜΟΘΕΤ. ΔΙΑΤΑΓΜΑ υπ’ αριθ. 917 της 14/17 Ιουλ. 1971 (ΦΕΚ Α΄ 140) Περί εγκαταστάσεως δημοσίων εν γένει θεαμάτων εις κοινοχρήστους χώρους. Άρθρ.1.-1.Απαγορεύεται η επί των κατά την διάταξιν του εδαφ. α΄ της παρ. 1 του άρθρ. 2 του από 17.7.1923 Ν.Δ/τος «περί σχεδίων πόλεων, κωμών και συνοικισμών του Κράτους και οικοδομής αυτών» κοινοχρήστων χώρων εγκατάστασις θεάτρων, κινηματογράφων, κέντρων διασκεδάσεως και εν γένει δημοσίων θεαμάτων. 2.Κατ’ εξαίρεσιν, δι’ αποφάσεων του Υπουργικού Συμβουλίου, εκδιδομένων τη εισηγήσει του Υπουργείου Δημοσίων Έργων και δημοσιευομένων εις την Εφημερίδα της Κυβερνήσεως, δύναται να καθωρίζωνται ωρισμέναι θέσεις εντός των κατά την προηγουμένην παράγραφον κοινοχρήστων χώρων και υπό τους όρους του άρθρ. 970 του Αστικού Κώδικος, εις τας οποίας θα επιτρέπεται η εφ’ ωρισμένου ή αόριστον χρόνον εγκατάστασις των εν τη προηγουμένη παραγράφω θεαμάτων, τηρουμένων κατά τα λοιπά των κειμένων περί τούτων διατάξεων. Άρθρ.2.-Οι παραβάται της διατάξεως του άρθρ. 1 του παρόντος διευθυνταί και ιδιοκτήται επιχειρήσεων τιμωρούνται δια ποινής φυλακίσεως τριών μηνών μέχρις ενός έτους, εφαρμοζομένων δια την εκδίκασιν των επ’ αυτοφώρω καταλαμβανομένων παραβάσεων των διατάξεων των άρθρ. 417 επομ. του Κώδικος Ποινικής Δικονομίας. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 